שי אייזן

שי לי אייזן (נולד ב-27 באוגוסט 2000) הוא כדורגלן ישראלי, אשר משחק בעמדת הקשר במועדון בני יהודה.

קריירה
אייזן התחיל את הקריירה שלו בקבוצת הילדים של סקציה נס ציונה, עיר הולדתו, ובגיל עשר הצטרף לקבוצת הילדים של הפועל תל אביב. ב-4 בנובמבר 2019 ערך אייזן את הופעת הבכורה שלו בקבוצה הבוגרת בהפסד 1–2 למכבי חיפה, במסגרת המחזור השמיני של ליגת העל. ב-24 בפברואר 2020 הורחק אייזן בהפסד 0–3 למכבי תל אביב.

ב-2 ביוני 2021 הבקיע את שער השוויון בדקה ה-116 במסגרת גמר גביע המדינה, אך לאחר בדיקה במערכת ה-VAR השער נפסל לאחר שהתגלה כי אייזן ביצע עבירה במהלך שהוביל להבקעת השער. בגין העברה שביצע אף הורחק בכרטיס אדום ישיר.

בראשית חודש יולי 2022 נמכר אייזן למ.ס אשדוד תמורת כ-670 אלף שקל. הוא חתם על הסכם לארבע שנים, אך הסכם זה בוטל כעבור מספר ימים באופן חד צדדי על ידי אשדוד.

ב-9 באוקטובר 2022 חתם בבית"ר ירושלים. ב-8 בינואר 2023 שוחרר מבית"ר ירושלים וחתם בבני יהודה.

קישורים חיצוניים

הערות שוליים

כדורגלנים ישראלים
קשרי כדורגל ישראלים
נס ציונה: כדורגלנים
כדורגלני הפועל תל אביב
כדורגלני בית"ר ירושלים
כדורגלני בני יהודה תל אביב
ישראלים שנולדו ב-2000